Mikroblogi Twitterin yli 47 000 tviitin kautta voi tutustua vaikka nigerialaisiin muotinäytöksiin tai Etiopian tavarapörssiin.

Tuhannet afrikkalaiset, jotka kokevat median näyttävän Afrikan mantereelta varsin yksipuolista kuvaa, levittävät nyt omia otoksiaan eripuolelta maanosaa. Viimeisen kuukauden aikana Twitteriin on ilmestynyt yli 47 000 tviittiä, jotka näyttävät kaikkea nigerialaisista muotinäytöksistä Etiopian tavarapörssiin.

Afrikkalaiset haluavat osoittaa, että heidän maanosaansa mahtuu enemmän, kuin yleisesti luullaan. Twitterissä leviää hashtagi #theafricathemedianevershowsyou (siirryt toiseen palveluun), eli "Afrikka, jota media ei koskaan näytä".